CELEX: 32018D0928
Language: el
Date: 2018-06-28 00:00:00
Title: Εκτελεστική απόφαση (ΕΕ) 2018/928 της Επιτροπής, της 28ης Ιουνίου 2018, για την περάτωση της επανέναρξης της έρευνας σχετικά με τις αποφάσεις στις συνεκδικασθείσες υποθέσεις C-186/14 P και C-193/14 P σε σχέση με τον κανονισμό (ΕΚ) αριθ. 926/2009 του Συμβουλίου για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων σωλήνων κάθε είδους χωρίς συγκόλληση από σίδηρο ή χάλυβα καταγωγής Λαϊκής Δημοκρατίας της Κίνας και τον εκτελεστικό κανονισμό (ΕΕ) 2015/2272 της Επιτροπής για την επιβολή οριστικού δασμού αντιντάμπινγκ στις εισαγωγές ορισμένων σωλήνων κάθε είδους χωρίς συγκόλληση από σίδηρο ή χάλυβα καταγωγής Λαϊκής Δημοκρατίας της Κίνας έπειτα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 του Συμβουλίου

29.6.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 164/51
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/928 ΤΗΣ ΕΠΙΤΡΟΠΉΣ
   της 28ης Ιουνίου 2018
   για την περάτωση της επανέναρξης της έρευνας σχετικά με τις αποφάσεις στις συνεκδικασθείσες υποθέσεις C-186/14 P και C-193/14 P σε σχέση με τον κανονισμό (ΕΚ) αριθ. 926/2009 του Συμβουλίου για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων σωλήνων κάθε είδους χωρίς συγκόλληση από σίδηρο ή χάλυβα καταγωγής Λαϊκής Δημοκρατίας της Κίνας και τον εκτελεστικό κανονισμό (ΕΕ) 2015/2272 της Επιτροπής για την επιβολή οριστικού δασμού αντιντάμπινγκ στις εισαγωγές ορισμένων σωλήνων κάθε είδους χωρίς συγκόλληση από σίδηρο ή χάλυβα καταγωγής Λαϊκής Δημοκρατίας της Κίνας έπειτα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 266,
   Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) («ο βασικός κανονισμός»),
   Εκτιμώντας τα ακόλουθα:
   Α.   ΙΣΧΥΟΝΤΑ ΜΕΤΡΑ ΚΑΙ ΔΙΑΔΙΚΑΣΙΑ ΕΝΩΠΙΟΝ ΤΟΥ ΔΙΚΑΣΤΗΡΙΟΥ
   
   1.   Οριστικά μέτρα
   
   
               (1)
            
            
               Στις 6 Οκτωβρίου 2009, ύστερα από έρευνα αντιντάμπινγκ σύμφωνα με το άρθρο 5 του βασικού κανονισμού («η αρχική έρευνα»), το Συμβούλιο επέβαλε οριστικό δασμό αντιντάμπινγκ στις εισαγωγές ορισμένων σωλήνων κάθε είδους χωρίς συγκόλληση από σίδηρο ή χάλυβα («ΣΧΣ») καταγωγής Λαϊκής Δημοκρατίας της Κίνας («Κίνα» ή «ΛΔΚ»), σύμφωνα με τον κανονισμό (ΕΚ) αριθ. 926/2009 του Συμβουλίου (2) («τα αρχικά μέτρα» ή ο «αρχικός κανονισμός»). Τα μέτρα έλαβαν τη μορφή των ακόλουθων κατ' αξίαν δασμολογικών συντελεστών: 17,7 % (Shandong Luxing Steel Pipe Co. Ltd), 27,2 % (άλλες συνεργαζόμενες εταιρείες) και 39,2 % (όλες οι άλλες εταιρείες).
            
         
               (2)
            
            
               Στις 8 Δεκεμβρίου 2015, ύστερα από έρευνα επανεξέτασης ενόψει της λήξης ισχύος σύμφωνα με το άρθρο 11 παράγραφος 2 του βασικού κανονισμού, με τον κανονισμό (ΕΕ) 2015/2272 (3) («κανονισμός επανεξέτασης ενόψει της λήξης ισχύος»), η Επιτροπή επέβαλε οριστικά μέτρα αντιντάμπινγκ για πέντε ακόμη έτη με βάση την ύπαρξη της πιθανότητας επανάληψης του κινδύνου πρόκλησης ζημίας.
            
         2.   Αποφάσεις του Γενικού Δικαστηρίου και του Δικαστηρίου
   
   
               (3)
            
            
               Τα αρχικά μέτρα βασίστηκαν σε διαπίστωση κινδύνου πρόκλησης ζημίας και ακυρώθηκαν με απόφαση του Γενικού Δικαστηρίου της 29ης Ιανουαρίου 2014 στην υπόθεση T-528/09 (4), στο μέτρο που αφορά τον παραγωγό-εξαγωγέα Hubei Xinyegang Steel Co. Ltd («Hubei»).
            
         
               (4)
            
            
               Με την απόφαση της 7ης Απριλίου 2016 στις συνεκδικασθείσες υποθέσεις C-186/14 P και C-193/14 P (5), το Δικαστήριο επιβεβαίωσε τα συμπεράσματα του Γενικού Δικαστηρίου, στο μέτρο που αφορούσαν τον Hubei (μαζί με την απόφαση του Γενικού Δικαστηρίου, στο εξής αναφέρονται συλλογικά ως «οι αποφάσεις Hubei»).
            
         
               (5)
            
            
               Ως άμεση συνέπεια των αποφάσεων Hubei, οι εισαγωγές στην Ένωση ΣΧΣ καταγωγής ΛΔΚ, που παρήγαγε η Hubei, κρίθηκε ότι δεν αποτέλεσαν ποτέ αντικείμενο μέτρων αντιντάμπινγκ. Ως εκ τούτου, οι δασμοί αντιντάμπινγκ που έχουν εισπραχθεί για τις εισαγωγές αυτές έπρεπε να επιστραφούν σύμφωνα με την ισχύουσα τελωνειακή νομοθεσία.
            
         
               (6)
            
            
               Τον Ιούνιο του 2016 η Επιτροπή αφαίρεσε τη Hubei από τον κατάλογο των εταιρειών που αναφέρονται υπό τον πρόσθετο κωδικό TARIC A950 και την πρόσθεσε στον κατάλογο υπό νέο πρόσθετο κωδικό TARIC C129.
            
         
               (7)
            
            
               Στις 9 Σεπτεμβρίου 2016 η Επιτροπή δημοσίευσε ανακοίνωση σχετικά με τις αποφάσεις στις συνεκδικασθείσες υποθέσεις C-186/14 P και C-193/14 («η ανακοίνωση») (6), επανεκκινώντας την έρευνα επανεξέτασης σύμφωνα με το άρθρο 11 παράγραφος 2 του βασικού κανονισμού, η οποία οδήγησε στην έκδοση του κανονισμού για την επανεξέταση ενόψει της λήξης ισχύος. Η επανέναρξη περιορίστηκε στον προσδιορισμό κατά πόσον, με βάση τις αποφάσεις Hubei, θα ήταν σκόπιμο να καταργηθεί η επανεξέταση ενόψει της λήξης ισχύος για τους Κινέζους παραγωγούς-εξαγωγείς εκτός από την Hubei.
            
         B.   ΔΙΑΔΙΚΑΣΙΑ
   
   
               (8)
            
            
               Η Επιτροπή ενημέρωσε επίσημα τον κλάδο παραγωγής της Ένωσης, ο οποίος εκπροσωπείται από την επιτροπή άμυνας του κλάδου παραγωγής σωλήνων χωρίς συγκόλληση από χάλυβα της Ευρωπαϊκής Ένωσης («η επιτροπή άμυνας»), τους υπόλοιπους γνωστούς ενωσιακούς παραγωγούς, τους παραγωγούς-εξαγωγείς στην ΛΔΚ, τους εισαγωγείς και χρήστες που είναι γνωστό ότι ενδιαφέρονται, καθώς και τις αρχές της ΛΔΚ σχετικά με την επανέναρξη της έρευνας.
            
         
               (9)
            
            
               Τα ενδιαφερόμενα μέρη είχαν την ευκαιρία να γνωστοποιήσουν γραπτώς τις απόψεις τους και να ζητήσουν να γίνουν δεκτά σε ακρόαση εντός της προθεσμίας που καθορίστηκε στην ανακοίνωση.
            
         
               (10)
            
            
               Ύστερα από την επανέναρξη της έρευνας, η Κινεζική Ένωση Σιδήρου και Χάλυβα («CISA») και τέσσερις Κινέζοι παραγωγοί-εξαγωγείς υπέβαλαν τις παρατηρήσεις τους. Η Επιτροπή έλαβε επίσης παρατηρήσεις από την επιτροπή άμυνας, που εκπροσωπεί τον ενωσιακό κλάδο παραγωγής, εντός των προθεσμιών που καθορίζονται στην ανακοίνωση.
            
         
               (11)
            
            
               Πραγματοποιήθηκαν δύο ακροάσεις με την επιτροπή άμυνας, παρουσία του συμβούλου ακροάσεων για τις διαδικασίες εμπορικών προσφυγών. Τα υπόλοιπα μέρη δεν υπέβαλαν αίτηση για να γίνουν δεκτά σε ακρόαση.
            
         Γ.   ΠΑΡΑΤΗΡΗΣΕΙΣ ΤΩΝ ΕΝΔΙΑΦΕΡΟΜΕΝΩΝ ΜΕΡΩΝ
   
   
               (12)
            
            
               Όπως αναφέρεται στην αιτιολογική σκέψη 10, υπέβαλαν παρατηρήσεις δύο ομάδες ενδιαφερόμενων μερών, δηλαδή η επιτροπή άμυνας, αφενός, και η CISA και τέσσερις Κινέζοι παραγωγοί-εξαγωγείς, αφετέρου.
            
         
               (13)
            
            
               Πρώτον, η επιτροπή άμυνας ισχυρίστηκε ότι η Επιτροπή δεν έπρεπε να ακυρώσει τον δασμό αντιντάμπινγκ για την Hubei, δεδομένου ότι οι αποφάσεις Hubei συνεπάγονταν μόνο την ακύρωση των αρχικών μέτρων και όχι εκείνων που επιβάλλονται από τον κανονισμό επανεξέτασης ενόψει της λήξης ισχύος. Η επιτροπή άμυνας επεσήμανε επίσης ότι το πεδίο εφαρμογής των αποφάσεων Hubei δεν θα μπορούσε να επεκταθεί στις νομικές πράξεις που δεν αμφισβητήθηκαν ενώπιον των δικαστηρίων της Ένωσης, ακόμη και αν οι πράξεις αυτές παρουσίαζαν τα ίδια νομικά σφάλματα.
            
         
               (14)
            
            
               Σύμφωνα με τη νομολογία του Ευρωπαϊκού Δικαστηρίου, η ακυρότητα του αρχικού κανονισμού επηρεάζει εξίσου το κύρος των μεταγενέστερων κανονισμών (7). Στην περίπτωση αυτή, η ακυρότητα του αρχικού μέτρου έναντι της Hubei επηρέασε επίσης το κύρος του κανονισμού επανεξέτασης ενόψει της λήξης ισχύος των μέτρων, στον βαθμό που αφορούσε τη Hubei. Ως συνέπεια της απόφασης, η Hubei θεωρείται ότι δεν είχε υποβληθεί στο παρελθόν στα αρχικά μέτρα και, ως εκ τούτου, δεν θα πρέπει να υπόκειται ούτε στον κανονισμό επανεξέτασης ενόψει της λήξης ισχύος. Κατά συνέπεια, ο ισχυρισμός της επιτροπής άμυνας ότι η Hubei θα πρέπει να εξακολουθήσει να υπόκειται σε δασμούς αντιντάμπινγκ τους οποίους επέβαλε ο κανονισμός επανεξέτασης ενόψει της λήξης ισχύος απορρίφθηκε.
            
         
               (15)
            
            
               Δεύτερον, η επιτροπή άμυνας ισχυρίστηκε ότι η Επιτροπή δεν είχε νομική βάση για την επανέναρξη της έρευνας επανεξέτασης ενόψει της λήξης ισχύος ή για την κατάργηση των μέτρων που επιβλήθηκαν με τον κανονισμό επανεξέτασης ενόψει της λήξης ισχύος για όλους τους παραγωγούς-εξαγωγείς στην Κίνα. Προβλήθηκε επίσης ο ισχυρισμός ότι οι αποφάσεις Hubei δεν κατέστησαν άκυρο τον κανονισμό επανεξέτασης ενόψει της λήξης ισχύος, δεδομένου ότι η Επιτροπή δεν στήριξε τα πορίσματά της στους ίδιους λόγους (που κρίθηκαν παράνομοι) στην αρχική έρευνα.
            
         
               (16)
            
            
               Η Επιτροπή απέρριψε και αυτά τα επιχειρήματα. Από τη νομολογία προκύπτει ότι, μολονότι η έννομη συνέπεια της διαπίστωσης της ακυρότητας μιας πράξης της Ένωσης είναι ότι το θεσμικό όργανο που εξέδωσε την πράξη οφείλει να λάβει τα αναγκαία μέτρα για να διορθωθεί η διαπιστωθείσα έλλειψη νομιμότητας —η υποχρέωση που ορίζεται στο άρθρο 266 της ΣΛΕΕ σε περίπτωση ακύρωσης εφαρμόζεται κατ' αναλογία— εντούτοις, το εν λόγω θεσμικό όργανο διαθέτει ευρεία διακριτική ευχέρεια ως προς την επιλογή των μέτρων, δεδομένου ότι τα μέτρα αυτά πρέπει να συμβιβάζονται με το διατακτικό της εν λόγω απόφασης και με το σκεπτικό που αποτελεί το αναγκαίο έρεισμά του (8). Στη συγκεκριμένη περίπτωση, και λαμβάνοντας υπόψη το διατακτικό και το σκεπτικό των αποφάσεων Hubei, η Επιτροπή έκρινε σκόπιμο να κινήσει εκ νέου τη διαδικασία έρευνας, προκειμένου να εκτιμήσει, αφού λάβει παρατηρήσεις από τα ενδιαφερόμενα μέρη, αν θα πρέπει να καταργηθούν επίσης οι δασμοί που ισχύουν για τους Κινέζους παραγωγούς-εξαγωγείς εκτός από την Hubei.
            
         
               (17)
            
            
               Σε κάθε περίπτωση, η Επιτροπή θεωρεί ότι έχει την εξουσία να ξεκινήσει και πάλι τις έρευνες, ακόμη και σε περιπτώσεις στις οποίες δεν υποχρεώνεται από τον νόμο.
            
         
               (18)
            
            
               Τρίτον, η επιτροπή άμυνας υποστήριξε ότι με την κατάργηση του κανονισμού επανεξέτασης ενόψει της λήξης ισχύος η Επιτροπή θα παραβίαζε την αρχή της ασφάλειας δικαίου, δεδομένου ότι η επανεξέταση ενόψει της λήξης ισχύος του κανονισμού κατέστη οριστική, διότι δεν είχε αμφισβητηθεί ενώπιον του Δικαστηρίου.
            
         
               (19)
            
            
               Ωστόσο, όπως έχει ήδη αναφερθεί, η ακυρότητα του αρχικού κανονισμού μπορεί να επηρεάσει το κύρος των μεταγενέστερων κανονισμών στον ίδιο βαθμό. Έτσι, έστω και αν ένας μεταγενέστερος κανονισμός δεν έχει αμφισβητηθεί ενώπιον του Ευρωπαϊκού Δικαστηρίου, μπορεί ωστόσο να θεωρηθεί ότι θίγεται από την έλλειψη νομιμότητας που διαπιστώθηκε στον αρχικό κανονισμό —βάσει της οποίας εκδόθηκε— έτσι ώστε να είναι απαραίτητη η κατάργηση του πρώτου στον βαθμό αυτό. Στην περίπτωση αυτή, η Επιτροπή αποφάσισε να αξιολογήσει τα αποτελέσματα των αποφάσεων Hubei, που παρατίθενται στις αιτιολογικές σκέψεις 3 και 4, για τον κανονισμό επανεξέτασης ενόψει της λήξης ισχύος. Στο πλαίσιο αυτό, και για να γίνονται σεβαστά τα δικαιώματα υπεράσπισης των ενδιαφερόμενων μερών, ζήτησε παρατηρήσεις σχετικά με τις επιπτώσεις αυτών των αποφάσεων για τον κανονισμό επανεξέτασης ενόψει της λήξης ισχύος. Κατά συνέπεια, είναι ανακριβής ο ισχυρισμός, χωρίς άλλη διευκρίνιση, ότι παραβιάζεται η αρχή της ασφάλειας δικαίου κάθε φορά που η Επιτροπή σκέφτεται να προβεί σε κατάργηση μέτρων που κρίθηκαν εν μέρει άκυρα από το Ευρωπαϊκό Δικαστήριο, ιδίως αν έχει σεβαστεί δεόντως τα δικαιώματα άμυνας των ενδιαφερόμενων μερών.
            
         
               (20)
            
            
               Τέλος, η επιτροπή άμυνας υποστήριξε ότι η κατάργηση των μέτρων θα είχε σημαντικό αρνητικό αντίκτυπο στον ενωσιακό κλάδο παραγωγής, όπως προέκυψε από την έρευνα επανεξέτασης ενόψει της λήξης ισχύος όσον αφορά την πιθανότητα επανάληψης του κινδύνου πρόκλησης ζημίας, γεγονός που θα πρέπει να ληφθεί υπόψη.
            
         
               (21)
            
            
               Οι παρατηρήσεις του ενωσιακού κλάδου παραγωγής όσον αφορά τις επιπτώσεις που θα έχει η κατάργηση των μέτρων για την κατάστασή τους εξετάζονται στις αιτιολογικές σκέψεις 58 έως 66.
            
         
               (22)
            
            
               Αντιθέτως, η CISA και οι τέσσερις κινεζικές εταιρείες υποστήριξαν ότι οι διαπιστώσεις σχετικά με τον κίνδυνο πρόκλησης ζημίας αφορούν εξίσου τη Hubei και όλους τους υπόλοιπους Κινέζους παραγωγούς-εξαγωγείς. Ως εκ τούτου, κατά την άποψή τους, η κατάργηση των μέτρων μόνο για τη Hubei και όχι για τους υπόλοιπους Κινέζους παραγωγούς-εξαγωγείς θα συνιστούσε παραβίαση της αρχής της απαγόρευσης των διακρίσεων.
            
         
               (23)
            
            
               Το επιχείρημα αυτό δεν μπορεί να γίνει δεκτό. Σύμφωνα με την αρχή της απαγόρευσης των διακρίσεων δεν επιτρέπεται, αφενός, να αντιμετωπίζονται παρόμοιες καταστάσεις με διαφορετικό τρόπο και, αφετέρου, να αντιμετωπίζονται διαφορετικές καταστάσεις με τον ίδιο τρόπο, εκτός αν αντικειμενικοί λόγοι δικαιολογούν τη μεταχείριση αυτή (9). Ωστόσο, δεδομένου ότι άλλοι Κινέζοι παραγωγοί-εξαγωγείς δεν προσέβαλαν τον αρχικό κανονισμό και/ή τον κανονισμό επανεξέτασης ενόψει της λήξης ισχύος ενώπιον του Γενικού Δικαστηρίου, οι εταιρείες αυτές βρίσκονται σε διαφορετική θέση από ό,τι η Hubei. Το γεγονός αυτό δικαιολογεί τη διαφορετική μεταχείριση όσον αφορά την εφαρμογή του κανονισμού επανεξέτασης ενόψει της λήξης ισχύος. Ως εκ τούτου, η διαφορά μεταχείρισης από μόνη της δεν μπορεί να θεωρηθεί ότι εισάγει διακρίσεις, αφού τα μέρη που στρέφονται κατά της διαφορετικής αυτής θέσης δεν βρίσκονται στην ίδια θέση με τη Hubei. Στην πραγματικότητα, στη συγκεκριμένη περίπτωση, η Επιτροπή δεν έχει καμία νομική υποχρέωση να καταργήσει τα μέτρα έναντι των λοιπών παραγωγών-εξαγωγέων, καθώς μόνο η Hubei επέλεξε να αμφισβητήσει τα πορίσματα του εν λόγω κανονισμού ενώπιον του Ευρωπαϊκού Δικαστηρίου.
            
         
               (24)
            
            
               Η CISA και οι τέσσερις κινεζικές εταιρείες υποστήριξαν, επίσης, ότι η έλλειψη νομιμότητας που διαπιστώθηκε από το Δικαστήριο σημαίνει ότι η έρευνα που οδήγησε στη λήψη των αρχικών μέτρων δεν θα έπρεπε να είχε ξεκινήσει ποτέ, αφού η παραδοχή για την έναρξη διαδικασίας ήταν ο προβαλλόμενος κίνδυνος πρόκλησης ζημίας, ο οποίος, κατά το Δικαστήριο, δεν υπήρξε ποτέ. Στη συνέχεια, η CISA και οι τέσσερις κινεζικές εταιρείες υποστήριξαν ότι η φύση της έλλειψης νομιμότητας που διαπιστώθηκε από το Δικαστήριο επηρέασε τη νομιμότητα ολόκληρου του μέτρου αντιντάμπινγκ και, ως εκ τούτου, έθεσε ζήτημα δημόσιου συμφέροντος, το οποίο θα πρέπει να υπερισχύει έναντι της αρχής της ασφάλειας δικαίου.
            
         
               (25)
            
            
               Η CISA δεν εξήγησε τον τρόπο με τον οποίο η διατήρηση των μέτρων για τους υπόλοιπους παραγωγούς-εξαγωγείς θα μπορούσε να είναι αντίθετη προς το γενικό συμφέρον της Ένωσης, ιδίως με βάση τις διαπιστώσεις κατά τη διάρκεια έρευνας επανεξέτασης ενόψει της λήξης ισχύος, η οποία κατέληξε, μεταξύ άλλων, στο συμπέρασμα ότι δεν υπάρχουν επιτακτικοί λόγοι συμφέροντος της Ένωσης για τη μη διατήρηση των ισχυόντων μέτρων αντιντάμπινγκ στις εισαγωγές από την Κίνα (10). Ως εκ τούτου, ο ισχυρισμός αυτός απορρίφθηκε. Όσον αφορά τον ισχυρισμό ότι τα συμπεράσματα του Δικαστηρίου αποδυναμώνουν τον αρχικό κανονισμό σε τέτοιο βαθμό ώστε ο κανονισμός επανεξέτασης ενόψει της λήξης ισχύος να μην μπορεί να παραμείνει σε ισχύ, σημειώνεται ότι τα συμπεράσματα του Δικαστηρίου αφορούσαν μόνο τη Hubei. Τα ενδιαφερόμενα μέρη που δεν άσκησαν το δικαίωμά τους να αμφισβητήσουν τον αρχικό κανονισμό ενώπιον του Ευρωπαϊκού Δικαστηρίου δεν θα μπορούσαν, ως εκ τούτου, να ισχυριστούν ότι μια απόφαση του Ευρωπαϊκού Δικαστηρίου εφαρμόζεται σ' αυτά στον ίδιο βαθμό.
            
         
               (26)
            
            
               Τέλος, η CISA και οι τέσσερις κινεζικές εταιρείες υποστήριξαν ότι, αν ο κανονισμός επανεξέτασης ενόψει λήξης ισχύος δεν καταργήθηκε με αποτελέσματα erga omnes, αυτό θα συνιστούσε παραβίαση των αρχών της χρηστής διοίκησης και της καλής διοικητικής συμπεριφοράς.
            
         
               (27)
            
            
               Η ακύρωση κανονισμού αντιντάμπινγκ αφορά μόνο τα μέρη που την προσέβαλαν ενώπιον του Δικαστηρίου. Αυτό αντικατοπτρίζεται επίσης στην κοινή πρακτική της Επιτροπής κατά την εφαρμογή των αποφάσεων. Λόγω των σφαλμάτων που εντοπίστηκαν από το Ευρωπαϊκό Δικαστήριο και σύμφωνα με την υποχρέωσή της ως ανεξάρτητης αρχής διερεύνησης, η Επιτροπή αποφάσισε ωστόσο να ξεκινήσει εκ νέου την έρευνα, για να διαπιστωθεί κατά πόσον πρέπει να καταργηθούν erga omnes τα μέτρα που απορρέουν από τον κανονισμό επανεξέτασης ενόψει της λήξης ισχύος.
            
         
               (28)
            
            
               Για τους λόγους που αναφέρονται στις αιτιολογικές σκέψεις 65 και 66, η εν λόγω εξέταση αποκάλυψε ότι δεν ενδείκνυται μια τέτοια κατάργηση. Σε κάθε περίπτωση, οι οικείες κινεζικές εταιρείες δεν ήταν σε θέση να εξηγήσουν με ποιον τρόπο η μη κατάργηση έναντι όλων των Κινέζων παραγωγών-εξαγωγέων θα συνιστούσε παραβίαση της αρχής της χρηστής διοίκησης. Ως εκ τούτου, και ο ισχυρισμός αυτός απορρίφθηκε.
            
         Δ.   ΚΑΤΑΛΛΗΛΟΤΗΤΑ ΤΗΣ ΚΑΤΑΡΓΗΣΗΣ ΤΩΝ ΜΕΤΡΩΝ ΥΠΟ ΤΟ ΠΡΙΣΜΑ ΤΩΝ ΑΠΟΦΑΣΕΩΝ ΤΟΥ ΔΙΚΑΣΤΗΡΙΟΥ ΚΑΙ ΤΟΥ ΓΕΝΙΚΟΥ ΔΙΚΑΣΤΗΡΙΟΥ
   
   
               (29)
            
            
               Η Επιτροπή εξέτασε κατά πόσον θα ήταν σκόπιμο να καταργηθούν οι επεκταθέντες δασμοί αντιντάμπινγκ στις εισαγωγές ΣΧΣ από την Κίνα, σύμφωνα με τον κανονισμό επανεξέτασης ενόψει της λήξης ισχύος, στον βαθμό που οι εν λόγω δασμοί επιβλήθηκαν στους Κινέζους παραγωγούς-εξαγωγείς εκτός από την Hubei.
            
         
               (30)
            
            
               Πρώτον, η Επιτροπή εξέτασε, υπό το πρίσμα των αποφάσεων Hubei, τα αποτελέσματα των αποφάσεων Hubei σχετικά με τον κανονισμό επανεξέτασης ενόψει της λήξης ισχύος. Δεύτερον, η Επιτροπή επανεξέτασε την εξέλιξη των βασικών δεικτών της ζημίας του ενωσιακού κλάδου παραγωγής μετά την περίοδο έρευνας της αρχικής έρευνας με βάση τα στοιχεία που συγκεντρώθηκαν κατά τον χρόνο εκείνο. Τρίτον, η Επιτροπή αξιολόγησε κατά πόσον θα εξακολουθούσαν να ισχύουν τα πορίσματα της επανεξέτασης ενόψει της λήξης ισχύος χωρίς να λαμβάνονται υπόψη οι εξαγωγές της Hubei. Τέταρτον, η Επιτροπή έλαβε υπόψη τα αποδεικτικά στοιχεία που συγκεντρώθηκαν κατά την έρευνα επανεξέτασης ενόψει της λήξης ισχύος και τα συμπεράσματα που αντλήθηκαν, και προσδιόρισε ποια συνέπεια θα είχε η κατάργηση των μέτρων για τον ενωσιακό κλάδο παραγωγής.
            
         1.   Οι συνέπειες των αποφάσεων Hubei για τον κανονισμό επανεξέτασης ενόψει της λήξης ισχύος
   
   
               (31)
            
            
               Το Γενικό Δικαστήριο ακύρωσε τον αρχικό κανονισμό που επέβαλε δασμούς αντιντάμπινγκ στις εισαγωγές ΣΧΣ από την Κίνα «στον βαθμό που επιβάλλει δασμούς αντιντάμπινγκ σε εξαγωγές προϊόντων που παράγονται από τη Hubei Xinyegang Steel Co. Ltd και εισπράττει προσωρινούς δασμούς που επιβάλλονται στις εν λόγω εξαγωγές» (11).
            
         
               (32)
            
            
               Επομένως, όπως προκύπτει από το διατακτικό της απόφασης, η οποία περιορίστηκε ρητώς στον δασμό που είχε επιβληθεί στη Hubei, η ακύρωση περιορίζεται στους δασμούς αντιντάμπινγκ που επιβάλλονται στη Hubei και μόνο.
            
         
               (33)
            
            
               Όπως ορίζεται στην αιτιολογική σκέψη 6, η Επιτροπή εφάρμοσε τις αποφάσεις Hubei τον Ιούνιο 2016 με την αφαίρεση της Hubei από τον κατάλογο των εταιρειών που αναφέρονται υπό τον πρόσθετο κωδικό TARIC A950 και την πρόσθεσε στον κατάλογο υπό νέο πρόσθετο κωδικό TARIC C129.
            
         
               (34)
            
            
               Ωστόσο, σε αντίθεση με όσα ισχυρίζονται ορισμένα ενδιαφερόμενα μέρη, η ακύρωση του αρχικού κανονισμού δεν επηρέασε το κύρος του εν λόγω κανονισμού έναντι των Κινέζων παραγωγών-εξαγωγέων εκτός από τη Hubei.
            
         
               (35)
            
            
               Αυτό οφείλεται στο γεγονός ότι οι κανονισμοί αντιντάμπινγκ περιλαμβάνουν τόσο μέτρα γενικής εφαρμογής, υπό την έννοια ότι επιβάλλουν δασμό αντιντάμπινγκ για τις εισαγωγές των εν λόγω προϊόντων με μια συγκεκριμένη προέλευση σε κατηγορία παραληπτών που καθορίζεται κατά τρόπο γενικό και αφηρημένο, όσο και δέσμες ατομικών αποφάσεων που επηρεάζουν όσους καλύπτονται από τον κανονισμό (12). Η νομολογία, κατά συνέπεια, αναγνωρίζει τη δυνατότητα εν μέρει ακύρωσης των εν λόγω κανονισμών. Σε τέτοιες περιπτώσεις, η ακύρωση μόνον υπέρ εκείνων των αποδεκτών που καλύπτονται από μια απόφαση αφήνει σε ισχύ τον προσβαλλόμενο κανονισμό για όλα τα μέρη που δεν τον αμφισβήτησαν.
            
         
               (36)
            
            
               Προς τούτο, η ανακοίνωση διευκρινίζει ρητά ότι η επανέναρξη «περιορίζεται στην κατάργηση της επέκτασης των δασμών αντιντάμπινγκ... στον βαθμό που οι εν λόγω δασμοί επιβάλλονται στους Κινέζους παραγωγούς-εξαγωγείς οι οποίοι κατονομάζονται στον [κανονισμός επανεξέτασης ενόψει της λήξης ισχύος]» (13).
            
         
               (37)
            
            
               Για τον λόγο αυτό, σκοπός της επανέναρξης ήταν, να μην εξετάσει την εγκυρότητα του αρχικού κανονισμού για τους Κινέζους παραγωγούς-εξαγωγείς εκτός από τη Hubei, αλλά να αξιολογήσει τον αντίκτυπο των αποφάσεων Hubei σχετικά με τον κανονισμό επανεξέτασης ενόψει της λήξης ισχύος και με τα μέτρα που παραμένουν σε ισχύ επί των εν λόγω υπόλοιπων παραγωγών-εξαγωγέων.
            
         
               (38)
            
            
               Τα αποτελέσματα αυτά είναι περιορισμένα καθώς οι υπόλοιποι Κινέζοι παραγωγοί-εξαγωγείς δεν προσέβαλαν τον αρχικό κανονισμό. Από τα παραπάνω προκύπτει ότι, στην περίπτωση αυτή, εξακολουθεί να ισχύει ο κανονισμός επανεξέτασης ενόψει της λήξης ισχύος, στο μέτρο που ισχύει για τους Κινέζους παραγωγούς-εξαγωγείς εκτός από τη Hubei.
            
         2.   Ανάπτυξη των βασικών δεικτών της ζημίας μετά την περίοδο έρευνας της αρχικής έρευνας
   
   
               (39)
            
            
               Οι αποφάσεις Hubei ακύρωσαν τους οριστικούς δασμούς στον βαθμό που αφορούσαν τη Hubei με το αιτιολογικό ότι δύο παράγοντες που ορίζονται στο άρθρο 3 παράγραφος 9 του βασικού κανονισμού για τον καθορισμό του κινδύνου πρόκλησης ζημίας (δηλαδή όγκος και τιμές κινεζικών εισαγωγών) παρουσίασαν ασυνέπειες και ότι ο ένας παράγοντας (η κινεζική ικανότητα και ο κίνδυνος ανακατεύθυνσης των εξαγωγών προς την Ένωση) ήταν ανεπαρκής ως προς τα σχετικά στοιχεία που πρέπει να ληφθούν υπόψη. Όσον αφορά τον τέταρτο από τους παράγοντες που προβλέπονται στο άρθρο 3 παράγραφος 9 του βασικού κανονισμού (τα αποθέματα του ενωσιακού κλάδου παραγωγής), το Γενικό Δικαστήριο δήλωσε ότι αυτός ο παράγοντας θεωρήθηκε άνευ σημασίας από την Επιτροπή.
            
         
               (40)
            
            
               Η Επιτροπή έκρινε σκόπιμο να εξετάσει λεπτομερέστερα την ανάπτυξη και άλλων κύριων δεικτών ζημίας κατά την περίοδο μετά την περίοδο έρευνας της αρχικής έρευνας. Η περίοδος έρευνας της αρχικής έρευνας κάλυπτε το χρονικό διάστημα από την 1η Ιουλίου 2007 έως τις 30 Ιουνίου 2008 («ΠΕ»). Μετά την επιβολή προσωρινών μέτρων κατά την αρχική έρευνα, συνελέγησαν πρόσθετα στοιχεία για την περίοδο μεταξύ 1ης Ιουλίου 2008 και του Μαρτίου 2009 («μετά την ΠΕ»).
            
         
               (41)
            
            
               Η ανάλυση πραγματοποιήθηκε με σκοπό τον καθορισμό του κατά πόσον η κατάσταση του κλάδου παραγωγής της Ένωσης παρουσιάζει επιδείνωση που θα μπορούσε να είναι ένδειξη ζημιογόνου κατάστασης μετά την περίοδο έρευνας. Στο πλαίσιο αυτό, και για λόγους σύγκρισης, η Επιτροπή έλαβε επίσης υπόψη τις τάσεις κατά τη σχετική περίοδο για την εκτίμηση της ζημίας κατά τη διάρκεια της αρχικής έρευνας, δηλαδή την περίοδο από το 2005 έως το τέλος της περιόδου έρευνας της εν λόγω έρευνας (η «υπό εξέταση περίοδος»).
            
         
               (42)
            
            
               Οι εν λόγω δείκτες ήταν η κατανάλωση, η παραγωγή, η παραγωγική ικανότητα και η χρησιμοποίηση της παραγωγικής ικανότητας της Ένωσης, ο όγκος πωλήσεων και το μερίδιο αγοράς του ενωσιακού κλάδου παραγωγής, καθώς και οι τιμές πώλησης του ενωσιακού κλάδου παραγωγής και η κερδοφορία του.
            
         i)   Κατανάλωση
   
   
               (43)
            
            
               Ενώ η κατανάλωση της Ένωσης αυξήθηκε κατά την εξεταζόμενη περίοδο κατά 24 %, στη συνέχεια μειώθηκε απότομα από 3 172 866 τόνους κατά την περίοδο της έρευνας (ΠΕ) σε 1 720 968 τόνους κατά την επόμενη περίοδο. Όπως εξηγείται στην αιτιολογική σκέψη 51 του αρχικού κανονισμού, η κατανάλωση στην Ένωση μειώθηκε κατά σχεδόν 30 % κατά την περίοδο μετά την ΠΕ (14).
               
                  Πίνακας 1
               
               
                  Ενωσιακή κατανάλωση
               
               
                            
                        
                        
                           2005
                        
                        
                           2006
                        
                        
                           2007
                        
                        
                           ΠΕ
                        
                        
                           Μετά την ΠΕ
                        
                     
                           Ενωσιακή κατανάλωση (σε τόνους)
                        
                        
                           2 565 285 
                        
                        
                           2 706 560 
                        
                        
                           3 150 729 
                        
                        
                           3 172 866 
                        
                        
                           1 720 968 
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           
                              Πηγή: αρχικός κανονισμός
                        
                     
         ii)   Παραγωγή, παραγωγική ικανότητα και χρησιμοποίηση της παραγωγικής ικανότητας
   
   
               (44)
            
            
               Όπως φαίνεται στον πίνακα 2, ο όγκος παραγωγής του ενωσιακού κλάδου παραγωγής σημείωσε επίσης σημαντική μείωση κατά την περίοδο μετά την ΠΕ, αντικατοπτρίζοντας τη συρρίκνωση της κατανάλωσης. Ομοίως, η παραγωγική ικανότητα μειώθηκε μετά την περίοδο έρευνας. Ωστόσο, παρά την εν λόγω μείωση της παραγωγικής ικανότητας, λόγω της πιο σημαντικής μείωσης του όγκου παραγωγής, η χρησιμοποίηση της παραγωγικής ικανότητας μειώθηκε σε 77 % (σε σύγκριση με το 90 % κατά την ΠΕ). Στην αιτιολογική σκέψη 53 του αρχικού κανονισμού σημειώνεται ότι η χρησιμοποίηση της παραγωγικής ικανότητας ήταν μόνον 60 % τον Μάρτιο του 2009.
               
                  Πίνακας 2
               
               
                  Παραγωγή, παραγωγική ικανότητα και χρησιμοποίηση της παραγωγικής ικανότητας
               
               
                            
                        
                        
                           2005
                        
                        
                           2006
                        
                        
                           2007
                        
                        
                           ΠΕ
                        
                        
                           Μετά την ΠΕ
                        
                     
                           Παραγωγή (σε τόνους)
                        
                        
                           2 022 596 
                        
                        
                           2 197 964 
                        
                        
                           2 213 956 
                        
                        
                           2 158 096 
                        
                        
                           1 477 198 
                        
                     
                           Παραγωγική ικανότητα (σε τόνους)
                        
                        
                           2 451 187 
                        
                        
                           2 469 365 
                        
                        
                           2 446 462 
                        
                        
                           2 398 283 
                        
                        
                           1 889 180 
                        
                     
                           Χρησιμοποίηση της παραγωγικής ικανότητας
                        
                        
                           83 %
                        
                        
                           89 %
                        
                        
                           90 %
                        
                        
                           90 %
                        
                        
                           78 %
                        
                     
                           
                              Δείκτης (2005 = 100)
                           
                        
                        
                           
                              100
                           
                        
                        
                           
                              108
                           
                        
                        
                           
                              110
                           
                        
                        
                           
                              109
                           
                        
                        
                           
                              88
                           
                        
                     
                           
                              Πηγή: αρχικός κανονισμός
                        
                     
         iii)   Όγκος πωλήσεων και μερίδιο αγοράς
   
   
               (45)
            
            
               Όπως φαίνεται στον πίνακα 3, ανάλογα με τη μείωση της κατανάλωσης, ο όγκος των πωλήσεων του ενωσιακού κλάδου παραγωγής στην αγορά της Ένωσης μειώθηκε επίσης σημαντικά, και έτσι το μερίδιο αγοράς παρέμεινε σταθερό.
            
         
               (46)
            
            
               Πρέπει να σημειωθεί, όπως αναφέρεται στην αιτιολογική σκέψη 52 του αρχικού κανονισμού, ότι οι Κινέζοι εξαγωγείς κατόρθωσαν να αυξήσουν τον όγκο των εισαγωγών τους και να διατηρήσουν σταθερό μερίδιο αγοράς στην Ένωση κατά την ίδια περίοδο και σε μια κατάσταση έντονα φθίνουσας αγοράς.
               
                  Πίνακας 3
               
               
                  Όγκος πωλήσεων και μερίδιο αγοράς
               
               
                            
                        
                        
                           2005
                        
                        
                           2006
                        
                        
                           2007
                        
                        
                           ΠΕ
                        
                        
                           Μετά την ΠΕ
                        
                     
                           Όγκος πωλήσεων (σε τόνους)
                        
                        
                           1 766 197 
                        
                        
                           1 907 126 
                        
                        
                           2 061 033 
                        
                        
                           2 017 525 
                        
                        
                           1 093 175 
                        
                     
                           Μερίδιο αγοράς
                        
                        
                           68,8 %
                        
                        
                           70,5 %
                        
                        
                           65,4 %
                        
                        
                           63,6 %
                        
                        
                           63,5 %
                        
                     
                           
                              Πηγή: αρχικός κανονισμός
                        
                     
         iv)   Τιμή πώλησης και κερδοφορία
   
   
               (47)
            
            
               Μολονότι οι τιμές πώλησης αυξήθηκαν κατά τη διάρκεια της υπό εξέταση περιόδου και εξακολούθησαν να αυξάνονται και μετά, η κερδοφορία μειώθηκε σημαντικά. Η κερδοφορία είχε ήδη μειωθεί ελαφρά κατά την ΠΕ και έπεσε σε ιδιαίτερα χαμηλά επίπεδα στη συνέχεια. Κατά την αρχική έρευνα διαπιστώθηκε ότι η κερδοφορία έφτασε μάλιστα σε αρνητικά επίπεδα κατά το πρώτο τρίμηνο του 2009 (– 0,8 %) (15).
            
         
               (48)
            
            
               Αυτή η επιδείνωση της κερδοφορίας μπορεί, τουλάχιστον εν μέρει, να αποδοθεί στη σημαντική μείωση του όγκου παραγωγής και πωλήσεων, η οποία είχε αντίκτυπο στη χρησιμοποίηση της παραγωγικής ικανότητας, που επίσης μειώθηκε, και η οποία είχε αρνητική επίπτωση στο μέσο κόστος παραγωγής.
               
                  Πίνακας 4
               
               
                  Τιμή πώλησης, κερδοφορία
               
               
                            
                        
                        
                           2005
                        
                        
                           2006
                        
                        
                           2007
                        
                        
                           ΠΕ
                        
                        
                           Μετά την ΠΕ
                        
                     
                           Τιμή πώλησης (ευρώ/τόνο)
                        
                        
                           983
                        
                        
                           1 047 
                        
                        
                           1 188 
                        
                        
                           1 192 
                        
                        
                           1 415 
                        
                     
                           Κερδοφορία
                        
                        
                           12,1 %
                        
                        
                           17,5 %
                        
                        
                           17,9 %
                        
                        
                           15,4 %
                        
                        
                           3,5 %
                        
                     
                           
                              Πηγή: αρχικός κανονισμός
                        
                     
         
               (49)
            
            
               Εν ολίγοις, όλοι οι κύριοι δείκτες ζημίας εμφάνισαν σημαντική καθοδική τάση μετά την περίοδο έρευνας. Η παραγωγή και ο όγκος των πωλήσεων μειώθηκαν σημαντικά, με αρνητικές επιπτώσεις για τη χρησιμοποίηση της παραγωγικής ικανότητας. Το μερίδιο αγοράς παρέμεινε σταθερό, αλλά αυτό οφείλεται στην παράλληλη συρρίκνωση της αγοράς της Ένωσης. Η οικονομική κατάσταση του κλάδου παραγωγής της Ένωσης επιδεινώθηκε με τη δραματική πτώση της κερδοφορίας μετά την περίοδο έρευνας, που οδήγησε ακόμη και σε ζημίες, κατά το τέλος του πρώτου τριμήνου του 2009. Η αύξηση στις τιμές πώλησης δεν μπορούσε να αλλάξει την καθοδική τάση.
            
         
               (50)
            
            
               Ως εκ τούτου, μπορεί να συναχθεί το συμπέρασμα ότι η ζημία της Ένωσης υφίστατο ζημία κατά την περίοδο μετά την ΠΕ της αρχικής έρευνας.
            
         3.   Τα πορίσματα της επανεξέτασης ενόψει της λήξης ισχύος χωρίς τις εξαγωγές της Hubei
   
   
               (51)
            
            
               Η Επιτροπή εξέτασε επίσης κατά πόσο τα πορίσματα της επανεξέτασης ενόψει της λήξης ισχύος θα εξακολουθήσουν να ισχύουν χωρίς τις εξαγωγές της Hubei στην Ένωση κατά την εκτίμηση της πιθανότητας επανάληψης του κινδύνου πρόκλησης ζημίας.
            
         
               (52)
            
            
               Ως προς αυτό, υπενθυμίζεται ότι, δεδομένου ότι η Hubei δεν συνεργάστηκε κατά την έρευνα επανεξέτασης ενόψει της λήξης ισχύος, η Επιτροπή δεν έλαβε στοιχεία σχετικά με τις εισαγωγές που πραγματοποίησε κατά τη διάρκεια της εν λόγω περιόδου. Επίσης δεν ήταν διαθέσιμα ειδικά στοιχεία για τις εισαγωγές της Hubei στη βάση δεδομένων του άρθρου 14 παράγραφος 6. Οι εισαγωγές από την Hubei πραγματοποιήθηκαν υπό τον πρόσθετο κωδικό TARIC A950, που ίσχυε για όλες τις εταιρείες που συνεργάστηκαν κατά την αρχική έρευνα, αλλά δεν έλαβαν ατομικό δασμολογικό συντελεστή. Επομένως, η Επιτροπή είχε στη διάθεσή της μόνο τα συγκεντρωτικά στοιχεία σχετικά με τις εισαγωγές για 16 Κινέζους παραγωγούς-εξαγωγείς (συμπεριλαμβανομένης της Hubei), στο σύνολο των οποίων επιβλήθηκε ο πρόσθετος κωδικός TARIC A950.
            
         
               (53)
            
            
               Η Επιτροπή θα μπορούσε, ως εκ τούτου, να μην κάνει χρήση αυτών των συγκεντρωτικών στοιχείων σχετικά με τις εισαγωγές, για να απομονώσει από αυτά μόνο τις εξαγωγές της Hubei. Κατά συνέπεια, λόγω της άρνησης συνεργασίας και ελλείψει των στατιστικών στοιχείων σχετικά με τις εισαγωγές της Hubei, η Επιτροπή εκτίμησε τον όγκο των εισαγωγών της Hubei κατά τη διάρκεια της περιόδου έρευνας επανεξέτασης με βάση τον όγκο των εισαγωγών της κατά τη διάρκεια της αρχικής έρευνας. Οι εν λόγω πληροφορίες είχαν δηλωθεί από τη Hubei στην απάντησή της στο ερωτηματολόγιο κατά την αρχική έρευνα και επιβεβαιώθηκαν από την Επιτροπή κατά την επιτόπια επίσκεψη επαλήθευσης, που πραγματοποιήθηκε στις εγκαταστάσεις της Hubei τον Οκτώβριο του 2008.
            
         
               (54)
            
            
               Θα πρέπει να υπενθυμίσουμε ότι, κατά την περίοδο της αρχικής έρευνας, οι εισαγωγές από τη Hubei αντιπροσώπευαν περίπου το [8-13 %] του συνόλου των κινεζικών εισαγωγών. Η Επιτροπή, συνεπώς, υπέθεσε ότι το εν λόγω ποσοστό του συνόλου των κινεζικών εισαγωγών παρέμεινε αμετάβλητο λόγω της έλλειψης συνεργασίας από τη Hubei κατά την έρευνα επανεξέτασης ενόψει της λήξης ισχύος.
            
         
               (55)
            
            
               Σύμφωνα με τον κανονισμό επανεξέτασης ενόψει της λήξης ισχύος, το σύνολο των εισαγωγών από την Κίνα στην Ένωση κατά την περίοδο της έρευνας επανεξέτασης ήταν 67 977 τόνοι. Σε αυτή τη βάση, και με τη μεταφορά του ίδιου ποσοστού της Hubei στο σύνολο των εισαγωγών από τη ΛΔΚ (δηλαδή [8 έως -13 %] των συνολικών εισαγωγών) επίσης στα πορίσματα του κανονισμού επανεξέτασης ενόψει της λήξης ισχύος, οι εισαγωγές της Hubei υπολογίστηκαν σε [6 000 έως 7 500] τόνους από τους 67 977 τόνους που έχουν καταγραφεί στον κανονισμό επανεξέτασης ενόψει της λήξης ισχύος.
            
         
               (56)
            
            
               Δεδομένου ότι περίπου το [87-92 %] των εισαγωγών υπολογίστηκαν ότι προέρχονταν από τους Κινέζους παραγωγούς-εξαγωγείς εκτός από την Hubei, και δεδομένου ότι το άρθρο 3 παράγραφος 9 του βασικού κανονισμού απαιτεί μια συνολική αξιολόγηση των εν λόγω δεικτών, η Επιτροπή κατέληξε στο συμπέρασμα ότι ο αποκλεισμός των εισαγωγών της Hubei από το σύνολο των κινεζικών εισαγωγών κατά τη διάρκεια της περιόδου έρευνας της επανεξέτασης δεν θα θέσει υπό αμφισβήτηση την ποιοτική αξιολόγηση της Επιτροπής που περιέχεται στον κανονισμό επανεξέτασης ενόψει της λήξης ισχύος.
            
         
               (57)
            
            
               Επομένως, επιβεβαιώνονται τα πορίσματα που παρατίθενται στις αιτιολογικές σκέψεις 105 έως 109 του κανονισμού επανεξέτασης ενόψει της λήξης ισχύος και μπορούν να διατηρηθούν χωρίς αλλαγές, ακόμη και αν δεν υπήρχαν εισαγωγές που προέρχονται από την Hubei.
            
         4.   Επιπτώσεις της κατάργησης των μέτρων στον κλάδο παραγωγής της Ένωσης
   
   
               (58)
            
            
               Η Επιτροπή, στη συνέχεια, εκτίμησε τις επιπτώσεις που θα είχε η κατάργηση των μέτρων κατά της Κίνας έναντι πάντων (erga omnes) στην κατάσταση του κλάδου παραγωγής της Ένωσης.
            
         
               (59)
            
            
               Εν προκειμένω, υπενθυμίζεται ότι τα σχετικά οικονομικά στοιχεία που συλλέχθηκαν κατά τη διάρκεια της έρευνας επανεξέτασης ενόψει της λήξης ισχύος που αναφέρεται στην αιτιολογική σκέψη 2. Τα πορίσματα αυτά βασίστηκαν σε πραγματικά περιστατικά και αποδεικτικά στοιχεία που συγκεντρώθηκαν κατά τη διάρκεια μιας πιο πρόσφατης περιόδου (μεταξύ Ιουλίου 2013 και Ιουνίου 2014), ενώ τα πορίσματα της αρχικής έρευνας βασίστηκαν στα στοιχεία που συγκεντρώθηκαν για την περίοδο μεταξύ Ιουλίου 2007 και Ιουνίου 2008.
            
         
               (60)
            
            
               Στην έρευνα επανεξέτασης ενόψει της λήξης ισχύος, αναφέρονται σαφώς τα εξής: σε περίπτωση κατάργησης των μέτρων, ο κλάδος παραγωγής θα βρεθεί αντιμέτωπος με μια σημαντική αύξηση των εισαγωγών από την Κίνα σε τιμές ντάμπινγκ. Διαπιστώθηκε ότι ο όγκος των εισαγωγών, λόγω των χαμηλών τιμών, θα μπορούσε να ανέλθει σε ένα επίπεδο αντίστοιχο με εκείνο που διαπιστώθηκε κατά την αρχική έρευνα. Παράλληλα, η έρευνα έδειξε ότι υπήρξε μείωση της κατανάλωσης στην Ένωση της τάξης του 19 % κατά την εξεταζόμενη περίοδο. Πράγματι, διαπιστώθηκε ότι το αναμενόμενο επίπεδο τιμών των κινεζικών εισαγωγών χωρίς δασμούς αντιντάμπινγκ είναι πιθανόν να είναι μειωμένο σε σχέση με τις τιμές του ενωσιακού κλάδου παραγωγής κατά 40 % περίπου. Ο κλάδος παραγωγής της Ένωσης δεν θα είναι σε θέση να αντιμετωπίσει μια αύξηση των εισαγωγών σε χαμηλές τιμές. Οι πελάτες θα μετατόπιζαν εύκολα τις βραχυπρόθεσμες παραγγελίες τους από τους παραγωγούς της Ένωσης στους Κινέζους παραγωγούς-εξαγωγείς. Αυτό θα οδηγούσε σε σημαντική αύξηση του μεριδίου αγοράς των κινεζικών εισαγωγών, το οποίο, από το 6,3 % κατά την περίοδο της έρευνας επανεξέτασης ενόψει της λήξης ισχύος, θα μπορούσε να φτάσει έως 30 %. Δεδομένης της σημαντικής αύξησης της κινεζικής παραγωγικής ικανότητας από τότε που πραγματοποιήθηκε η αρχική έρευνα (60 %), οι κινεζικές εισαγωγές θα κατακλύσουν σύντομα την ενωσιακή αγορά και θα κερδίσουν σημαντικό μερίδιο της αγοράς σε βάρος του ενωσιακού κλάδου παραγωγής.
            
         
               (61)
            
            
               Επιπλέον, η έρευνα επανεξέτασης ενόψει της λήξης ισχύος αποκάλυψε σημαντική πλεονάζουσα παραγωγική ικανότητα στην Κίνα (πάνω από τη συνολική κατανάλωση της Ένωσης), η οποία θα προσανατολιζόταν ενδεχομένως προς την αγορά της Ένωσης, η οποία παραμένει πολύ ελκυστική για τις κινεζικές εξαγωγές, παρά τα ισχύοντα μέτρα. Πράγματι, η πλεονάζουσα παραγωγική ικανότητα εκτιμήθηκε σε 2 εκατ. τόνους κατά την περίοδο της έρευνας επανεξέτασης, όγκος που υπερβαίνει τη συνολική κατανάλωση της Ένωσης κατά την ίδια περίοδο. Ως εκ τούτου, η Κίνα θα μπορούσε να αυξήσει σημαντικά τους όγκους των εξαγωγών της προς την Ένωση. Το συμπέρασμα αυτό ενισχύεται από το γεγονός ότι σε ορισμένες άλλες σημαντικές εξαγωγικές αγορές της Κίνας (όπως ο Καναδάς, οι ΗΠΑ, η Κολομβία, το Μεξικό και η Βραζιλία) ίσχυαν μέτρα εμπορικής άμυνας κατά των κινεζικών εισαγωγών του υπό εξέταση προϊόντος και σε πολλές άλλες χώρες βρίσκονταν σε εξέλιξη έρευνες εμπορικής άμυνας. Διαπιστώθηκε επίσης ότι, λόγω της επιβράδυνσης της κινεζικής οικονομίας σε συνδυασμό με την υψηλή πλεονάζουσα παραγωγική ικανότητα, ασκήθηκε ισχυρή πίεση στους Κινέζους παραγωγούς να παράγουν σε υψηλά ποσοστά χρησιμοποίησης της παραγωγικής ικανότητας.
            
         
               (62)
            
            
               Σχετικά με την πιθανή εξέλιξη των τιμών των κινεζικών εισαγωγών, οι τιμές τους ήταν ήδη σημαντικά χαμηλότερες από τις τιμές πώλησης του ενωσιακού κλάδου παραγωγής κατά τη διάρκεια της περιόδου έρευνας επανεξέτασης, παρά τα ισχύοντα μέτρα για το ντάμπινγκ. Χωρίς δασμούς αντιντάμπινγκ, οι τιμές των κινεζικών εισαγωγών αναμένονταν να μειωθούν ακόμη περισσότερο και επίσης αναμένονταν περιθώρια υποτιμολόγησης από 40 % περίπου. Η πίεση αυτή των τιμών θα εντεινόταν από την πιθανή επικείμενη αύξηση των όγκων εισαγωγής κινεζικών προϊόντων.
            
         
               (63)
            
            
               Η έρευνα επανεξέτασης ενόψει της λήξης ισχύος επιβεβαίωσε ότι το επίπεδο των αποθεμάτων δεν είχε ιδιαίτερη σημασία για την ανάλυση, επειδή οι παραγωγοί της Ένωσης παράγουν κυρίως με βάση βραχυπρόθεσμες παραγγελίες από πελάτες και τα αποθέματα αντιπροσωπεύουν ένα αμελητέο ποσοστό της παραγωγής των παραγωγών της Ένωσης.
            
         
               (64)
            
            
               Η επανεξέταση ενόψει της λήξης ισχύος έδειξε επίσης ότι η αρνητική συνέπεια για τον κλάδο παραγωγής της Ένωσης θα ήταν η μετατόπιση των πελατών στην Ένωση προς τις κινεζικές εισαγωγές με τις χαμηλές τιμές. Δεδομένου ότι η ικανότητα της Ένωσης δεν αναμενόταν να αυξηθεί, αυτό θα μπορούσε επίσης να οδηγήσει σε σημαντική αύξηση του μεριδίου αγοράς των κινεζικών εισαγωγών σε βάρος του κλάδου παραγωγής της Ένωσης. Αυτό θα έχει ως αποτέλεσμα χαμηλότερο ποσοστό χρησιμοποίησης της παραγωγικής ικανότητας του κλάδου παραγωγής της Ένωσης και, ως εκ τούτου, υψηλότερο κόστος ανά μονάδα. Ταυτόχρονα, οι εισαγωγές σε χαμηλές τιμές θα ασκούσαν πίεση στις τιμές της αγοράς της Ένωσης, γεγονός που δεν θα επέτρεπε στους παραγωγούς της Ένωσης να αυξήσουν τις τιμές, κάτι που θα οδηγούσε σε μείωση της κερδοφορίας.
            
         
               (65)
            
            
               Ως εκ τούτου, η επανεξέταση ενόψει της λήξης ισχύος κατέληξε στο συμπέρασμα ότι η κατάργηση των μέτρων θα οδηγούσε πιθανώς σε επανάληψη του κινδύνου πρόκλησης ζημίας. Το συμπέρασμα αυτό δεν αμφισβητήθηκε από κανένα από τα ενδιαφερόμενα μέρη, ούτε η Επιτροπή ήταν σε θέση να βρει στοιχεία ικανά να θέσουν εν αμφιβόλω τα εν λόγω πορίσματα.
            
         
               (66)
            
            
               Ως εκ τούτου, και λαμβανομένου υπόψη ότι, ακόμα και αν δεν ληφθούν υπόψη οι όγκοι εισαγωγών από την Hubei, τα πορίσματα της επανεξέτασης ενόψει της λήξης ισχύος δεν θα ήταν διαφορετικά, η Επιτροπή κατέληξε στο συμπέρασμα ότι, σε περίπτωση κατάργησης των μέτρων, ο οικονομικός αντίκτυπος στον ενωσιακό κλάδο παραγωγής θα είναι σοβαρός.
            
         Ε.   ΣΥΜΠΕΡΑΣΜΑ ΚΑΙ ΚΟΙΝΟΠΟΙΗΣΗ
   
   
               (67)
            
            
               Κατά συνέπεια, και λαμβάνοντας ιδιαιτέρως υπόψη τις σημαντικές αρνητικές συνέπειες για τον κλάδο παραγωγής της Ένωσης σε περίπτωση κατάργησης των μέτρων, η Επιτροπή έκρινε ότι δεν θα ήταν σκόπιμο να καταργηθούν τα μέτρα που έχουν τεθεί σε ισχύ για τους Κινέζους παραγωγούς-εξαγωγείς εκτός από τη Hubei.
            
         
               (68)
            
            
               Στις 28 Ιουλίου 2017 η Επιτροπή κοινοποίησε σε όλα τα ενδιαφερόμενα μέρη τα ουσιώδη πραγματικά περιστατικά και τις εκτιμήσεις βάσει των οποίων αποφάσισε να μην καταργήσει τα ισχύοντα μέτρα αντιντάμπινγκ για τους Κινέζους παραγωγούς-εξαγωγείς εκτός από την Hubei και τους κάλεσε να υποβάλουν τις παρατηρήσεις τους σχετικά με τα συμπεράσματα αυτά εντός συγκεκριμένης προθεσμίας.
            
         ΣΤ.   ΠΑΡΑΤΗΡΗΣΕΙΣ ΤΩΝ ΕΝΔΙΑΦΕΡΟΜΕΝΩΝ ΜΕΡΩΝ ΜΕΤΑ ΤΗΝ ΚΟΙΝΟΠΟΙΗΣΗ
   
   
               (69)
            
            
               Μετά την κοινοποίηση, η Επιτροπή έλαβε ουσιαστικά σχόλια εξ ονόματος της CISA και τεσσάρων παραγωγών-εξαγωγέων ΣΧΣ.
            
         
               (70)
            
            
               Τα εν λόγω μέρη υποστήριξαν ότι το ζήτημα που πρέπει να εξεταστεί ήταν αν η κατάργηση των ισχυόντων μέτρων αντιντάμπινγκ θα ήταν νόμιμη και σύμφωνη με την αρχή της χρηστής διοίκησης και όχι αν η κατάργηση θα ήταν σκόπιμη.
            
         
               (71)
            
            
               Προς υποστήριξη του εν λόγω ισχυρισμού οι ενδιαφερόμενοι ισχυρίστηκαν ότι στις αποφάσεις Hubei, το Δικαστήριο και το Γενικό Δικαστήριο διαπίστωσαν ότι τα μέτρα αντιντάμπινγκ είχαν εγκριθεί χωρίς ορθή διαπίστωση της ζημίας κατά την έννοια του άρθρου 3 του βασικού κανονισμού (και του άρθρου 3 της συμφωνίας αντιντάμπινγκ του ΠΟΕ) και ότι, ως εκ τούτου, τα αρχικά μέτρα ήταν νομικώς εσφαλμένα στο σύνολό τους. Παραπέμποντας στην απόφαση του Δικαστηρίου στην υπόθεση Clark και Puma (16), τα ενδιαφερόμενα μέρη ισχυρίστηκαν ότι μια έλλειψη νομιμότητας που διαπιστώνεται σε έναν αρχικό κανονισμό κρίνεται ότι επηρεάζει τη νομιμότητα του επακόλουθου κανονισμού παράτασης, επομένως θα πρέπει να συναχθεί ότι το σύνολο του αρχικού κανονισμού σχετικά με τους ΣΧΣ έπασχε από το ίδιο σφάλμα. Από τα παραπάνω προκύπτει ότι μη καταργώντας τα μέτρα για τους Κινέζους παραγωγούς-εξαγωγείς εκτός από την Hubei, η Επιτροπή θα ενεργούσε κατά τρόπο που δεν συνάδει με το άρθρο 1, το άρθρο 3 παράγραφος 1 και το άρθρο 3 παράγραφος 9 του βασικού κανονισμού και το άρθρο VI της GATT του 1994, καθώς και τα άρθρα 1 και 18.1 της συμφωνίας αντιντάμπινγκ του ΠΟΕ.
            
         
               (72)
            
            
               Τα ίδια ενδιαφερόμενα μέρη ισχυρίστηκαν επίσης ότι δεν θα ήταν σύμφωνο με την αρχή της χρηστής διοίκησης να διατηρηθούν τα μέτρα αντιντάμπινγκ.
            
         
               (73)
            
            
               Επιπλέον, τα μέρη διευκρίνισαν ότι δεν ζήτησαν να καταργηθούν τα μέτρα με αποτέλεσμα erga omnes από την επέκταση των αποτελεσμάτων των αποφάσεων Hubei. Αντιθέτως, υποστήριξαν ότι η αίτησή τους να καταργηθούν τα μέτρα στηρίχθηκε στο άρθρο 1, στο άρθρο 3 παράγραφος 1 και στο άρθρο 3 παράγραφος 9 του βασικού κανονισμού και στο άρθρο VI της GATT του 1994, καθώς και στα άρθρα 1 και 18.1 της συμφωνίας αντιντάμπινγκ του ΠΟΕ, όπως αναφέρεται στην αιτιολογική σκέψη 71. Οι εν λόγω κατάργηση θα είχε εκ των υστέρων επίδραση, κάτι που θα είναι νομικά διακριτό από την επέκταση των αποτελεσμάτων των αποφάσεων Hubei οι οποίες θα έχουν αναδρομική ισχύ.
            
         
               (74)
            
            
               Τέλος, τα εν λόγω ενδιαφερόμενα μέρη παρατήρησαν ότι τυχόν αρνητικές επιπτώσεις της κατάργησης των μέτρων για την κατάσταση του κλάδου παραγωγής της Ένωσης θα πρέπει να εξεταστούν στο πλαίσιο μιας νέας έρευνας αντιντάμπινγκ που πρέπει να κινηθεί σύμφωνα με το άρθρο 5 του βασικού κανονισμού.
            
         
               (75)
            
            
               Η Επιτροπή απέρριψε τα επιχειρήματα αυτά. Όσον αφορά τον ισχυρισμό ότι η διατήρηση των ισχυόντων μέτρων όσον αφορά τους Κινέζους παραγωγούς-εξαγωγείς ΣΧΣ πλην της Hubei θα ήταν ασύμβατη με το άρθρο 1, το άρθρο 3 παράγραφος 1 και το άρθρο 3 παράγραφος 9 του βασικού κανονισμού και το άρθρο VI της GATT του 1994, καθώς και τα άρθρα 1 και 18.1 της συμφωνίας αντιντάμπινγκ του ΠΟΕ, και όπως αναφέρεται στην αιτιολογική σκέψη 23, η Επιτροπή υπενθύμισε ότι οι αποφάσεις Hubei περιόρισαν την ακύρωση του αρχικού κανονισμού στους δασμούς αντιντάμπινγκ που έχουν επιβληθεί στη Hubei και μόνο. Όπως εξηγείται στην αιτιολογική σκέψη 25, η έρευνα επανεξέτασης ενόψει της λήξης ισχύος σχετικά με το ΣΧΣ κατά της Κίνας εξακολουθεί να ισχύει στον ίδιο βαθμό με τον αρχικό κανονισμό, δηλαδή, στο μέτρο που ισχύει για τους Κινέζους παραγωγούς-εξαγωγείς εκτός από την Hubei.
            
         
               (76)
            
            
               Επιπλέον, βάσει της αρχής της ασφάλειας δικαίου, ο οριστικός χαρακτήρας των μέτρων που εκδίδουν τα θεσμικά όργανα της Ένωσης δεν τους επιτρέπει να τίθενται υπό αμφισβήτηση αφότου εκπνεύσει η προθεσμία που προβλέπει το άρθρο 263 ΣΛΕΕ για την άσκηση προσφυγής κατά των μέτρων αυτών (17). Έτσι, αν ένας διάδικος διαθέτει προδήλως δικαίωμα άσκησης προσφυγής ακύρωσης στο πλαίσιο ευθείας προσφυγής ενώπιον του Ευρωπαϊκού Δικαστηρίου —όπως είχαν όλοι οι άλλοι Κινέζοι παραγωγοί-εξαγωγείς εκτός από την Hubei—, ο εν λόγω διάδικος πρέπει είτε να ασκήσει το δικαίωμα αυτό είτε να παραιτηθεί οριστικά από οποιαδήποτε διεκδίκηση (18).
            
         
               (77)
            
            
               Από τα παραπάνω προκύπτει ότι δεν υφίσταται νομική υποχρέωση που να απορρέει από τον βασικό κανονισμό ούτε από την GATT του 1994 ούτε από τη συμφωνία του ΠΟΕ για το αντιντάμπινγκ για να καταργηθούν τα ισχύοντα μέτρα όσον αφορά τους Κινέζους παραγωγούς-εξαγωγείς εκτός από την Hubei. Οι ισχυρισμοί για το θέμα αυτό απορρίφθηκαν.
            
         
               (78)
            
            
               Όσον αφορά τον ισχυρισμό ότι η Επιτροπή δεν ενήργησε σύμφωνα με την αρχή της χρηστής διοίκησης, πρέπει να σημειωθεί, πρώτον, ότι, σύμφωνα με τη νομολογία, η αρχή της χρηστής διοίκησης δεν απονέμει δικαιώματα στους ιδιώτες, παρά μόνο αν αποτελεί την έκφραση συγκεκριμένων δικαιωμάτων (19). Δεδομένου ότι κανένα από τα ενδιαφερόμενα μέρη δεν ήταν σε θέση να προβάλει παράβαση του συγκεκριμένου δικαιώματος από την άποψη αυτή, η Επιτροπή θεωρεί ότι η επίκληση των επιχειρημάτων ως προς το σημείο αυτό είναι αβάσιμη. Δεύτερον, και σε κάθε περίπτωση, η Επιτροπή θεωρεί ότι ενήργησε σύμφωνα με την αρχή αυτή με την επανέναρξη της έρευνας και την πραγματοποίηση αξιολόγησης της καταλληλότητας των ισχυόντων μέτρων υπό το πρίσμα των αποφάσεων Hubei. Το γεγονός ότι τα μέρη δεν συμφωνούν με το αποτέλεσμα της αξιολόγησης δεν την καθιστά παράνομη ή αντίθετη προς την αρχή της χρηστής διοίκησης. Επιπλέον, γίνεται αναφορά στην αιτιολογική σκέψη 27.
            
         
               (79)
            
            
               Τέλος, όσον αφορά τη δυνατότητα του κλάδου παραγωγής της Ένωσης να υποβάλει καταγγελία αντιντάμπινγκ κατά την έννοια του άρθρου 5 του βασικού κανονισμού, σημειώνεται ότι η δυνατότητα προσφυγής δεν αναιρεί την εκτίμηση σχετικά με την ακαταλληλότητα της ενδεχόμενης κατάργησης των μέτρων, όπως έγινε στις αιτιολογικές σκέψεις 27-51.
            
         
               (80)
            
            
               Ως εκ τούτου, οι ισχυρισμοί της CISA και των τεσσάρων εν λόγω παραγωγών-εξαγωγέων απορρίφθηκαν. Κατά συνέπεια, και όπως συνάχθηκε στην αιτιολογική σκέψη 67, και λαμβάνοντας ιδιαιτέρως υπόψη τις σημαντικές αρνητικές συνέπειες για τον κλάδο παραγωγής της Ένωσης σε περίπτωση κατάργησης των μέτρων, η Επιτροπή έκρινε ότι δεν θα ήταν σκόπιμο να καταργηθούν τα μέτρα που έχουν τεθεί σε ισχύ για τους Κινέζους παραγωγούς-εξαγωγείς υπό το πρίσμα των αποφάσεων Hubei.
            
         Ζ.   ΣΥΜΠΕΡΑΣΜΑ
   
   
               (81)
            
            
               Βάσει των παραπάνω, μετά την ανακοίνωση που απεστάλη στις 28 Ιουλίου 2017, καμία από τις παρατηρήσεις που διατυπώθηκαν από τα ενδιαφερόμενα μέρη δεν θα μπορούσε να αμφισβητήσει τα συμπεράσματα της Επιτροπής και τα γενικά συμπεράσματα όπως παρατίθενται στην αιτιολογική σκέψη 67 και επιβεβαιώνονται.
            
         Ε.   ΚΟΙΝΟΠΟΙΗΣΗ
   
   
               (82)
            
            
               Δεδομένων των πρόσθετων προβληματισμών που παρουσιάστηκαν παραπάνω, ιδίως στις αιτιολογικές σκέψεις 31 έως 38 και 39 έως 50, η Επιτροπή θεώρησε σκόπιμο να κοινοποιήσει εκ νέου σε όλα τα ενδιαφερόμενα μέρη τα ουσιώδη πραγματικά περιστατικά και τις εκτιμήσεις βάσει των οποίων αποφάσισε να μην καταργήσει τα ισχύοντα μέτρα αντιντάμπινγκ για τους Κινέζους παραγωγούς-εξαγωγείς εκτός από την Hubei και τους κάλεσε να υποβάλουν τις παρατηρήσεις τους σχετικά με τα συμπεράσματα αυτά εντός συγκεκριμένης προθεσμίας. Δεν ελήφθησαν παρατηρήσεις από τα ενδιαφερόμενα μέρη μετά την πρόσθετη κοινοποίηση.
            
         
               (83)
            
            
               Η επιτροπή που συγκροτήθηκε δυνάμει του άρθρου 15 παράγραφος 1 του κανονισμού (ΕΕ) 2016/1036 δεν διατύπωσε γνώμη,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η έρευνα σχετικά με τις αποφάσεις στις συνεκδικασθείσες υποθέσεις C-186/14 P και C-193/14 P σε σχέση με τον κανονισμό (ΕΚ) αριθ. 926/2009 και τον εκτελεστικό κανονισμό (ΕΕ) 2015/2272 περατώνεται με την παρούσα απόφαση.
   Άρθρο 2
   Η παρούσα απόφαση αρχίζει να ισχύει την επομένη από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 28 Ιουνίου 2018.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 176 της 30.6.2016, σ. 21.
   
      (2)  Κανονισμός (ΕΚ) αριθ. 926/2009 του Συμβουλίου, της 24ης Σεπτεμβρίου 2009, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων σωλήνων κάθε είδους χωρίς συγκόλληση από σίδηρο ή χάλυβα καταγωγής Λαϊκής Δημοκρατίας της Κίνας (ΕΕ L 262 της 6.10.2009, σ. 19).
   
      (3)  Εκτελεστικός κανονισμός (ΕΕ) 2015/2272 της Επιτροπής, της 7ης Δεκεμβρίου 2015, για την επιβολή οριστικού δασμού αντιντάμπινγκ στις εισαγωγές ορισμένων σωλήνων κάθε είδους χωρίς συγκόλληση από σίδηρο ή χάλυβα, καταγωγής Λαϊκής Δημοκρατίας της Κίνας, κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 του Συμβουλίου (ΕΕ L 322 της 8.12.2015, σ. 21).
   
      (4)  Απόφαση της 29ης Ιανουαρίου 2014, Hubei Xinyegang Steel κατά Συμβουλίου, T-528/09, ECLI:EU:T:2014:35.
   
      (5)  Η απόφαση της 7ης Απριλίου 2016, ArcelorMittal Tubular Products Ostrava και λοιποί κατά Hubei, συνεκδικασθείσες υποθέσεις C-186/14P και C-193/14P,ECLI:EU:C:2016:209.
   
      (6)  Ανακοίνωση σχετικά με τις αποφάσεις στις συνεκδικασθείσες υποθέσεις C-186/14P και C-193/14P σε σχέση με τον κανονισμό (ΕΚ) αριθ. 926/2009 του Συμβουλίου για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων σωλήνων κάθε είδους χωρίς συγκόλληση από σίδηρο ή χάλυβα καταγωγής Λαϊκής Δημοκρατίας της Κίνας και τον εκτελεστικό κανονισμό (ΕΕ) 2015/2272 της Επιτροπής για την επιβολή οριστικού δασμού αντιντάμπινγκ στις εισαγωγές ορισμένων σωλήνων κάθε είδους χωρίς συγκόλληση από σίδηρο ή χάλυβα καταγωγής Λαϊκής Δημοκρατίας της Κίνας έπειτα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 του Συμβουλίου (ΕΕ C 331 της 9.9.2016, σ. 4).
   
      (7)  Απόφαση του Δικαστηρίου της 4ης Φεβρουαρίου 2016, C & J Clark International Ltd και Puma SE, συνεκδικασθείσες υποθέσεις C-659/13 και C-34/14, ECLI:EU:C:2016:74, σκέψη 79.
   
      (8)  Απόφαση του Δικαστηρίου της 15ης Μαρτίου 2018, Deichmann στην υπόθεση C-256/16, ECLI:EU:C:2018:187, σκέψη 87.
   
      (9)  Απόφαση του Δικαστηρίου της 27ης Ιανουαρίου 2005, Europe Chemi-Con (Deutschland) κατά Συμβουλίου στην υπόθεση C-422/02 P, ECLI:EU:C:2005:56, σκέψη 33.
   
      (10)  Βλέπε εκτελεστικός κανονισμός (ΕΕ) 2015/2272, αιτιολογικές σκέψεις 112 έως 121.
   
      (11)  Απόφαση του Γενικού Δικαστηρίου της 29ης Ιανουαρίου 2014 στην υπόθεση T-528/09, Hubei Xinyegang Steel κατά Συμβουλίου, ECLI:EU:T:2014:35, σκέψη 93.
   
      (12)  Βλέπε απόφαση του Δικαστηρίου, της 16ης Απριλίου 2015, στην υπόθεση C-143/14 TMK Europe EU:C:2015:236, σκέψη 19· Προτάσεις της γενικής εισαγγελέα Sharpston, της 21ης Μαΐου 2015, στην υπόθεση C-687/13 Fliesen-Zentrum Deutschland, EU:C:2015:349, σκέψη 40· και προτάσεις του γενικού εισαγγελέα Warner, της 14ης Φεβρουαρίου 1979, στην υπόθεση C-113/77 NTN κατά Συμβουλίου (EU:C:1979:39), σ. 1212, στη σ. 1243 κατ' αναλογία, απόφαση του Δικαστηρίου, της 21ης Απριλίου 2016, στην υπόθεση C-200/13 P Συμβούλιο κατά Bank Saderat Iran και Επιτροπής EU:C:2016:284, σκέψη 119 και εκεί παρατιθέμενη νομολογία.
   
      (13)  Σελίδα 4 της ανακοίνωσης.
   
      (14)  Όπως αναφέρεται επίσης στον αρχικό κανονισμό στην υποσημείωση 7, η σύγκριση έγινε μεταξύ των μηνιαίων μέσων όγκων.
   
      (15)  Αιτιολογική σκέψη 54 του αρχικού κανονισμού.
   
      (16)  Απόφαση του Δικαστηρίου, της 4ης Φεβρουαρίου 2016, στις συνεκδικασθείσες υποθέσεις C-659/13 και C-34/14, C&J Clark International Ltd και Puma SE.
   
      (17)  Απόφαση της 1ης Ιουλίου 2008, Compagnie maritime belge κατά Επιτροπής στην υπόθεση T-276/04, EU:T:2008:237, σκέψη 59 και εκεί παρατιθέμενη νομολογία.
   
      (18)  Προτάσεις του γενικού εισαγγελέα Jacobs, της 16ης Νοεμβρίου 2000, Nachi Europe στην υπόθεση C-239/99, EU:C:2000:639, σκέψη 58.
   
      (19)  Αποφάσεις του Γενικού Δικαστηρίου, της 2ας Οκτωβρίου 2003, T-196/99, Area Cova κατά Συμβουλίου και Επιτροπής, EU:T:2001:281, σκέψη 43· της 4ης Οκτωβρίου 2006, υπόθεση T- 193/04, Tillack κατά Επιτροπής, EU:T:2006:292, σκέψη 127· και της 13ης Νοεμβρίου 2008, T-128/05 SPM κατά Συμβουλίου και Επιτροπής, EU:T:2008:494, σκέψη 127.